Riklikų šaltinis

Riklikų šaltinis – hidrogeologinis gamtos paveldo objektas, esantis Anykščių rajone, Kavarsko seniūnijoje, Svirnų II kaime, dešiniajame Šventosios krante. Šaltinis patenka į Kavarsko girininkijos (1338 kv., 12, 13 skl.) ir Šventosios ichtiologinio draustinio teritoriją. Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.Saugomų teritorijų valstybės kadastras. Riklikų šaltinis stvk.lt/map

Šaltinis pasiekiamas iš kelio  Riklikų kaime, pasukus kalvos papėdėje pro dvi pakelės sodybas link Šventosios. Keliukas apie 0,8 km eina paupiu (prieš srovę), taip pat ir per buvusio gelžbetonio gamybos cecho teritoriją. Orientyras – transformatorinė elektros pastotė, esanti už 100 m nuo šaltinio. Pusiaukelėje iš kairės pravažiuojamas buvęs Riklikų piliakalnis. 2016 m. balandžio mėn. duomenimis, vieta šaltinio prieigose buvo apleista, prišiukšlinta. 

Riklikų šaltinis pradėtas tirti 2015 m. Apie jį buvo ruošiamasi skelbti informaciją, pastatyti pažintinius stendus, rengti projektą teritorijai sutvarkyti, nutiesti priėjimo taką.Kavarsko seniūniją garsins ne tik Šv. Jono, bet ir Riklikų šaltinis

 Duomenys 

Versmė trykšta iš užpelkėjusios kalvos ir teka žemyn šlaitu trim upeliais, kurių šiaurinis labiausiai vandeningas. Vandens srautai skverbiasi pro tankius krūmokšnius. Šaltinis randasi valstybės žemėje, jo plotas užima 0,46 ha. 

Vietos gyventojai savo reikmėms vartoja vieno iš pietų pusėje tekančio šaltinio vandenį. Į šią vietą patogu privažiuoti pasisemti didesnes vandens talpas. Iš vidutinio statumo šlaito viršutinėje dalyje susidariusio cirko vanduo 30–40 cm plačiu grioveliu nuteka rytų kryptimi. Šios ir kelių kitų versmių vanduo suteka į seną, maždaug 15 × 30 m dydžio, 1,5–1,8 m gylio visiškai skaidrų nedidelį tvenkinėlį Šventosios terasoje. Toliau vanduo iš jo krinta ir nuteka į upę.Riklikų šaltinis lgt.lrv.lt

Šaltinio vanduo gėlas, turi daug mineralinių medžiagų. Bendroji mineralizacija 636 mg/l. Jis kietas, nors kietumas virinant lengvai pašalinamas. Bendrasis vandens kietumas 8,35  mg-ekv/l. Vandenyje neaptikta nitritų ir amonio, bet jame didesnė už fonines reikšmes nitrato koncentracija (8,99 mg/l).

 Šaltiniai 

 Nuorodos 

 Riklikų šaltinis lietuvosgamta.lt 

Kategorija:Lietuvos šaltiniai
Kategorija:Anykščių rajono paveldas
Kategorija:Lietuvos gamtos paveldo objektai